Pero pa llograr qu’una llingua desapaeza nun ye necesario yá asesinar a los sos falantes, basta con ridiculizar a les llingües, cola persuasión o col espardimientu de los prexuicios, cola promoción de la desigualdá, con ñegar a una llingua el so derechu a ser reconocida oficialmente, cola difusión de la idea de qu’hai llingües más y menos cultes, más y menos internacionales, más y menos progresistes.